**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ**

**110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ**

**ԿԱՏԱՐԵԼՈՒ ՄԱՍԻՆ**

**1.** Արզական գյուղի մսուր մանկապարտեզ ՀՈԱԿ-ում գործում է երեք խումբ և հաճախում են մեծ թվով երեխաներ, որոնց խնամքն ու անվտանգությունը ապահովելու համար անհրաժեշտ է լրացուցիչ մարդկային ռեսուրս։

Հաշվի առնելով 2025 թվականի մայիսի 22-ի N 30 գրությունը և այն հանգամանքը, որ հաստատության դաստիարակի օգնականների և վարչական կազմի անաշխատունակության և ամենամյա արձակուրդում գտնվելու ժամանակ ընդունվում են ժամանակավոր փոխարինող աշխատողներ , որոնք մինչև աշխատանքի անցնելը իրենց միջոցներով պարտադիր պետք է անցնեն բժշկական զննություն և բավականին կարճ ժամանակ անց ազատվում են աշխատանքից՝ այս հանգամանքը ստեղծում է լրացուցիչ ֆինանսական ու կազմակերպչական խնդիր։

Համաձայն՝ ՀՀ կառավարության 2003 թվականի մարտի 27-ի N 347-Ն որոշման առողջական վիճակի պարտադիր նախնական (աշխատանքի ընդունվելիս) եվ պարբերական բժշկական զննության կարգի,նույն որոշման հավելված N 2-ի գործունեության ոլորտների, որոնցում զբաղված անձինք ենթակա են առողջական վիճակի պարտադիր բժշկական զննության, եվ բժշկական զննության ծավալի ու հաճախականությունների 10-րդ կետի և ՀՀ աշխատանքային օրենքսգրքի 249 հոդվածի նախադպրոցական ուսումնական հաստատությունների յուրաքանչյուր աշխատակից պարտավոր են մինչև աշխատանքի ընդունվելը, անցնել նախնական, իսկ աշխատանքի ընթացքում՝ պարբերաբական բժշկական զննություն` 6 ամիսը մեկ, որը տևում է առնվազն 7-ից 10 օր: Անհրաժեշտություն է առաջանում ուսումնաօժանդակ և վարչատնտեսական կազմի համար ավելացնել **մեկ հաստիքային միավոր՝ դաստիարակի օգնական, փոխարինող**: Համաձայն ՀՀ կրթության, գիտության, մշակույթի և սպորտի նախարարի 2022 թվականի սեպտեմբերի 29-ի N 1485-Ն հրամանի ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի։

**2․** Համաձայն Չարենցավան համայնքի «Մանկապատանեկան Ստեղծագործության Կենտրոն» ՀՈԱԿ-ի հաստիքացուցակի՝ (Չարենցավան համայնքի ավագանու 2024 թվականի դեկտեմբերի 20-ի N 110-Ա որոշում) , **դպրոցում աշխատում է 17 աշխատակից, գործում է մասնագիտական ստեղծագործական 10 խմբակներ և հաճախում է 200 սան։**

Հաշվի առնելով Հաստատության տնօրենի 2025 թվականի մայիսի 26-ի N 05 և մայիսի 27-ի N 06 գրությունները, անհրաժեշտություն է առաջանում ՝

**ա)** հաստատության տարածքը վերահսկելու և տարածքի և երեխաների անվտանգությունը պահպանելու, երեխաների կրթության, դաստիարակության, առողջության, գեղագիտական և ֆիզիկական դաստիարակության, լիարժեք ու ներդաշնակ զարգացուման համար ավելացնել **Մեկ հաստիքային միավոր՝ դռնապահ։**

**բ)** Ինչպես նաև, քննարկելով տնօրենի գրությունը և հաշվի առնելով արդի ժամանակաշրջանի պահանջը, կազմակերպությունում ավելացնել **մեկ հաստիքային միավոր՝ խմբավարի** անօդաչու թռչող սարքերը` FPV   վարել (բարդ արգելքներ հաղթահարելու, մանևրելու) սովորեցնելու նպատակով։

**3.** Համաձայն Չարենցավան համայնքի «Արամ Խաչատրյանի անվան մանկական երաժշտական դպրոց» ՀՈԱԿ-ի հատիքցուցակի՝ ( Չարենցավան համայնքի ավագանու 2024 թվականի դեկտեմբերի 20-ի N110-Ա որոշում), դպրոցում աշխատում է 2 հավաքարար։ Հաստատության ամենօրյա մաքրվող տարածքը կազմում է 2040 մետր քառակուսի մակերես, (25 դասասենյակ, շքամուտք, փոքր և մեծ դահլիճներ, 2 սանհանգույց) և շենքի բակային տարածք։

Հաշվի առնելով հաստատության տնօրենի 2025 թվականի մայիսի 02-ի N18 գրությունը՝ գնահատելով կարիքը և ներկայացված աջակցությունը անհրածեշտություն է առաջացել ավելացնել **մեկ հաստիքային միավոր՝ հավաքարար։**

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացել:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Նախագծի ընդունման կապակցությամբ Չարենցավան համայնքի Արզական գյուղի մսուր մանկապարտեզ ՀՈԱԿ-ի պահպանման ծախսերը կավելանան **726,0 Հազ․ ՀՀ դրամով**։

«Մանկապատանեկան Ստեղծագործության Կենտրոն» ՀՈԱԿ-ի պահպանման ծախսերը կավելանան **726,0 հազ․ և 518․0 ՀՀ դրամով, ընդամենը՝ 1244․0 ՀՀ դրամ։**

«Արամ Խաչատրյանի անվան մանկական երաժշտական դպրոց» ՀՈԱԿ-ի պահպանման ծախսերը կավելանա՝ **726,0 հազ ՀՀ դրամով:**

**ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ**